इस बॉलीवुड एक्ट्रेस ने किया परफेक्ट कार्टव्हील, Video देखकर तारीफ करने से खुद को रोक नहीं पाए लोग  
दिशा पटानी ने की जबरदस्त कार्टव्हील
दिशा पटानी की कार्टव्हील वीडियो सोशल मीडिया पर हुई वायरल
कुनाल खेमू ने दिशा पटानी को बताया 'चीता'
बॉलीवुड एक्ट्रेस दिशा पटानी (Disha Patani) इन दिनों अपने वीडियोज और फोटोज को लेकर काफी चर्चा में हैं. एक्ट्रेस दिशा पटानी (Disha Patani) की सोशल मीडिया अकाउंट को देखकर अंदाजा लगाया जा सकता है कि बॉलीवुड दीवा सोशल मीडिया पर भी काफी एक्टिव रहती हैं. हाल ही में दिशा पटानी (Disha Patani) ने अपना एक वीडियो इंस्टाग्राम पर शेयर किया है, जिसमें वह बड़े ही लाजवाब अंदाज में कार्टव्हील करती दिखाई दे रही हैं. इस वीडियो में दिशा पटानी की एनर्जी और कार्टव्हील करने का उनका अंदाज देखने लाएक है. दिशा पटानी की यह वीडियो कुछ समय पहले ही सोशल मीडिया पर पोस्ट हुई है, लेकिन इसे अब तक 27 लाख से ज्यादा बार देखा जा चुका है. 
Training after ages with my trainer @nadeemakhtarparkour88 @flyzonefitness_ 
A post shared by  disha patani (paatni) (@dishapatani) on Jun 25, 2019 at 6:27am PDT

बॉलीवुड एक्ट्रेस दिशा पटानी (Disha Patani) ने इस वीडियो को इंस्टाग्राम पर साझा करते हुए लिखा 'काफी समय बाद अपने ट्रेनर के साथ ट्रेनिंग.' उनके कैप्शन से लगता है कि दिशा पटानी काफी समय बाद ट्रेनिंग कर रही हैं. उनकी इस वीडियो पर एक्टर कुनाल खेमू ने 'शाबाश मेरे चीते' लिखते हुए उनकी सराहना की है. 
दिशा पटानी (Disha Patani) फिटनेस के मामले में भी काफी आगे रहती हैं. दिशा पटानी के सोशल मीडिया अकाउंट पर मौजूद जिम वीडियो से लगता है कि वह अपनी फिटनेस और हेल्थ को लेकर बहुत मेहनत करती हैं. बता दें कि दिशा पटानी एक बेहतरीन एक्ट्रेस के साथ ही एक शानदार डांसर भी हैं. कुछ समय पहले दिशा पटानी अपना एक डांस वीडियो पोस्ट किया था, जिसमें उनके स्टेप्स काफी लाजवाब थे. 
Chilling with my lovely @dimplekotecha choreography @lando_coffy
A post shared by  disha patani (paatni) (@dishapatani) on Jun 20, 2019 at 8:06am PDT

बॉलीवुड एक्ट्रेस दिशा पटानी (Disha Patani) ने सलमान खान की फिल्म 'भारत' में अपना किरदार बखूबी निभाया था. भारत में दिशा पटानी की भूमिका ने दर्शकों का भी खूब दिल जीता था. यहां तक कि 'भारत' के डायरेक्टर अली अब्बास जफर ने भी खुद दिशा पटानी की एक्टिंग की सराहना की थी.अब दिशा पटानी जल्द ही फिल्म 'मलंग' में नजर आने वाली हैं, जिसमें वह बॉलीवुड एक्टर आदित्य रॉय कपूर के साथ मुख्य भूमिका निभाएंगी. इनके अलावा फिल्म में अनिल कपूर और कुनाल खेमू भी अपना रोल अदा करेंगे.